తెలంగాణలో మహిళా తహసీల్దార్ దారుణహత్య WATCH LIVE TV
రూ.2,299 ధరకే పోర్టబుల్ బ్లూటూత్ స్పీకర్‌!
బ్రాండెడ్ ఎలక్ట్రానిక్ డివైజ్‌లకు పేరెన్నికగన్న 'ట్యాగ్' సంస్థ... తన నూతన ఆవిష్కరణగా... 'ట్యాగ్ లూప్' పేరుతో 'పోర్టబుల్ వైర్‌లెస్ బ్లూటూత్ స్పీకర్‌'ను విడుదల చేసింది. మ్యూజిక్ ప్రియుల కోసం ప్రత్యేకంగా ఈ స్పీకర్‌ను తయారు చేసినట్లు సంస్థ వెల్లడించింది.
TNN | Updated:
Mar 27, 2018, 12:50PM IST
బ్రాండెడ్ ఎలక్ట్రానిక్ డివైజ్‌లకు పేరెన్నికగన్న 'ట్యాగ్' సంస్థ... తన నూతన ఆవిష్కరణగా... ' ట్యాగ్ లూప్ ' పేరుతో 'పోర్టబుల్ వైర్‌లెస్ బ్లూటూత్ స్పీకర్‌ 'ను విడుదల చేసింది. మ్యూజిక్ ప్రియుల కోసం ప్రత్యేకంగా ఈ స్పీకర్‌ను తయారు చేసినట్లు సంస్థ వెల్లడించింది. స్మార్ట్‌ఫోన్‌లో ఉన్న బ్లూటూత్ ద్వారా ఈ స్పీకర్ కనెక్ట్ అవుతుంది. ఫోన్‌ను ఈ స్పీకర్‌కు బ్లూటూత్ ద్వారా కనెక్ట్ చేసుకుంటే... నేరుగా ఈ స్పీకర్ ద్వారా ఫోన్‌లో ఉన్న మ్యూజిక్ వినవచ్చు. దీనికి మైక్ ఉండటం వల్ల... ఫోన్ కాల్స్ కూడా ఆన్సర్ చేయవచ్చు.
కేవలం అరకిలో బరువు ఉండే... ఈ పోర్టబుల్ పరికరాన్ని సులభంగా ఎక్కడికైనా తీసుకెళ్లవచ్చు. రూ.2,299 ధరకు ఈ స్పీకర్ అమెజాన్ సైట్ ద్వారా ప్రత్యేకంగా యూజర్లకు అందుబాటులో ఉంది.
ఈ బ్లూటూత్ స్పీకర్‌‌లో... 8 వాట్ల సామర్థ్యంతో పనిచేసే రెండు స్పీకర్లు ఉన్నాయి. ఇక ఈ స్పీకర్ బ్లూటూత్ 4.0 టెక్నాలజీ ఆధారంగా పనిచేస్తుంది. ఇందులో 2400 ఎంఏహెచ్ కెపాసిటీ ఉన్న బ్యాటరీని ఏర్పాటు చేశారు. దీన్ని ఒకసారి ఫుల్ చార్జింగ్ చేస్తే 5 గంటల వరకు స్పీకర్‌ను వాడుకోవచ్చు.